Fleiri og yngri stúdentar brautskráðir 2017 - 2018 Alls útskrifuðust 3.965 stúdentar úr 35 skólum skólaárið 2017 - 2018 , 785 fleiri en skólaárið á undan . Konur voru 59,2% nýstúdenta . Hlutfall allra stúdenta af fjölda tvítugra var 86,3% og hefur aldrei verið hærra . Þessi mikla fjölgun stúdenta skýrist af því að skólaárið 2017 - 2018 voru margir framhaldsskólar að útskrifa síðustu stúdentana úr fjögurra ára námi um leið og útskrifaðir voru fyrstu nemendurnir úr þriggja ára námi . Alls voru 41,3% stúdenta 19 ára og yngri en 33,6% voru 20 ára . Hlutfall 19 ára og yngri stúdenta hækkaði skarpt frá fyrra ári þegar það var 24,6% . Fleiri brautskráðust með sveinspróf og iðnmeistaraprófSkólaárið 2017 - 2018 voru 642 brautskráningar með sveinspróf , 18 fleiri en árið áður ( 2,9% ) . Brautskráðum iðnmeisturum fjölgaði umtalsvert og voru 235 , eða 81 fleiri en árið á undan ( 52,6% ) . Karlar voru rúmlega fjórir af hverjum fimm sem luku sveinsprófi ( 81,8% ) og iðnmeistaraprófi ( 80,4% ) . Færri brautskráðust úr háskólanámiAlls útskrifuðust 4.380 nemendur með 4.411 próf á háskóla - og doktorsstigi og fækkaði brautskráningum um 2,3% frá fyrra skólaári . Konur voru tveir af hverjum þremur ( 66,6% ) þeirra sem luku háskólaprófi , þegar á heildina er litið , en 59,0% þeirra sem luku doktorsprófi . Alls voru 2.543 brautskráningar vegna fyrstu háskólagráðu og brautskráningar með viðbótardiplómu voru 452 . Þá voru 1.252 brautskráningar vegna meistaragráðu og 61 lauk doktorsprófi . Tveir af hverjum þremur nýnemum hafa brautskráðst úr háskólanámi innan tíu áraHaustið 2008 hófu 3.667 nám á háskólastigi á Íslandi í fyrsta skipti . Tíu árum síðar höfðu 66,5% þeirra útskrifast úr námi á háskólastigi , sem er sama hlutfall og meðal nýnema tveimur árum áður , þegar þessar tölur voru síðast birtar . Þó hefur dregið í sundur með kynjunum á þessu tveggja ára tímabili , þar sem 70,3% kvenna sem hófu háskólanám haustið 2008 höfðu lokið háskólanámi en 60,9% karla . Sambærilegar tölur fyrir nýnema haustið 2006 voru 69,2% fyrir konur og 62,2% fyrir karla .